Vineri, 15 martie 2024, s-a difuzat o nouă ediție a emisiunii "Românii au talent", sezonul 14. Ca deobicei, cei patru jurați au fost impresionați de concurenții care au urcat pe scenă. Bianca Constantin, o dansatoare de 22 de ani din Ploiești, a reușit să-l cucerească pe Mihai Bobonete. Juratul abia dacă și-a putut lua ochii de la ea când a apărut pe scenă!
Ediția de vineri seară, 15 martie, a emisiunii "Românii au talent" 2024 a fost una de-a dreptul incendiară! O nouă concurentă a reușit să îi impresioneze pe jurați cu numărul său artistic, în special pe Mihai Bobonete.
Bianca Constantin, o tânără de 22 de ani din Ploiești, a dansat pe ritmuri orientale, iar prestația ei pe scena de la "Românii au talent" a fost una mirifică. Pasiunea pentru belly dance a descoperit-o destul de târziu, însă acum îi aduce mari satisfacții în viața personală.
"Dansul a fost o întâmplare în viața mea, planul meu era să ajung să lucrez într-o bancă, am terminat facultatea de Finanţe – Bănci, am luat licenţa cu 10, dar nu am reuşit să mă angajez nicăieri. Acum, mă întreţin din dans, îmi merge bine pe toate planurile, din fericire. Nu mi-aş fi imaginat. Momentul din această seară îl dedic mamei, familiei şi iubitului meu. El m-a susţinut foarte mult", a detaliat concurenta la testimoniale.
În momentul în care a pășit pe scena de la "Românii au talent", cei trei domni din juriu aproape că au sorbit-o din priviri pe Bianca. Îmbrăcată într-un costum alb, decupat, tânăra le-a luat mințile! Mihai Bobonete nu s-a ferit să spună că nu se va ridica deloc de la masa juriului cât timp se va afla Bianca Constantin pe scenă.
"Până la finalul emisiunii, eu nu mă mai ridic de la masa juriului. Aşa stau până la final", a spus Mihai Bobonete, fascinat de tânără.
"Înţeleg că au sunat telespecatorii că Bobo nu a mişcat pe parcursul acestui moment. Avem paramedici aici, staţi liniştiţi! Nu e cazul să sunaţi la 112, dar sunt curios ce s-a întâmplat", a replicat și Andi, spre amuzamentul celor din sală.
"Băi, când te prinde povestea, te prinde, nene! Pe mine m-a luat povestea, m-am dus acolo. S-a grăbit cu finalul, eu aş mai fi ţinut-o puţin. M-am uitat la tine, cred că poţi să faci şi contorsionism cu uşurinţă. Nu sunt mare fan belly dance, dar eşti top, eşti şefa la asta", a mai adăugat Bobonete, la "Românii au talent".
La finalul momentului, Bianca Constantin a reușit să ia 3 de 'DA', de la Andra, Dragoș și Bobonete, așa că a mers în etapa următoare.
"Tot ce ai făcut a fost perfect executat. Tehnica a fost, dar a lipsit senzualitatea", a spus Andra, dar tot i-a dat un 'DA' ca să treacă în etapa următoare.
"Eu am văzut dans, ritm, am văzut un moment frumos de dans, mi-a plăcut mult", a fost și mesajul lui Dragoș".
Singurul care nu a fost impresionat de numărul ei a fost Andi Moisescu: "O să fiu aspru, sever, dar nu ai fost atentă la muzică, ci doar la ritm pe alocuri. Şi nu a fost ok, e foarte important să nu treci pe lângă muzică".